钦定古今图书集成/明伦汇编/闺媛典/第040卷 > 衡方厚妻程氏
## 钦定古今图书集成/明伦汇编/闺媛典/第040卷 > 衡方厚妻程氏

按《唐书列女传》：“衡方厚妻程氏。太和中，方厚为邕州
录事参军，招讨使董昌龄治无状，方厚数争事，昌龄
怒，将执付吏，辞以疾，不免，即以死告，卧棺中。昌龄知
之，使阖棺甚牢。方厚闭久，以爪攫棺，爪尽乃绝。程惧
并死，不敢哭，昌龄恬不疑。厚遣其丧，程徒行至阙下，
叩右银台门自刵陈冤。下御史鞫治，有实，昌龄乃得”
罪，文宗诏封程武昌县君，赐一子九品正员官。